b'\n_START_ARTICLE_\nStadiasmus Patarensis\n_START_PARAGRAPH_\nStadiasmus Patarensis, znan tudi kot Stadiasmus Provinciae Lyciae in Miliarium Lyciae, je anti\xc4\x8dni rimski miljnik iz mesta P\xc3\xa1tara, ki je slu\xc5\xbeil kot javni ka\xc5\xbeipot. Na njem je bil gr\xc5\xa1ki napis s posvetilom cesarju Klavdiju, uradni seznam cest, ki jih je dal zgraditi guverner Kvint Veranij Nep v provinci Likija in Pamfilija in imena mest in razdalje do njih. Miljnik so odkrili leta 1993. Podroben opis spomenika in napisov na njem je na spletni strani Raziskovalnega sredi\xc5\xa1\xc4\x8da za sredozemske jezike in kulture pri Univerzi Akdeniz, Antalya, Tur\xc4\x8dija.'